Diari Oficial de la Generalitat Valenciana


Sumari del DOGV 6450, del 01-02-2011 (2010/14091)

Notificació de la sentència dictada en el judici sobre guarda, custòdia i aliments de fills menors no matrimonials no consensuats número 807/2010.
--------------------------------------------------------------------------------------------------------------------------------------------------

### Dades del document

Número de DOGV
:   6450

Data del DOGV
:   01-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2010/14750


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el judici sobre guarda, custòdia i aliments de fills menors no matrimonials no consensuats número 807/2010. [2010/14848]  
Família, guarda, custòdia, aliments de fills menors no matrimonials no consensuats 000807/2010  
Part demandant: Roberto Vera Roca.  
Part demandada: María Asunción De Haro Tovar.  
Loreto Medina Aranda, secretària judicial del Jutjat de Primera Instància número 6 d'Elx (Alacant), faig saber que en el judici a què es fa referència, s'ha dictat la sentència, amb data 14 de desembre de 2010, que té un dels apartats que, literalment, és com segueix:  
«Dispositiva  
Estime parcialment la demanda presentada pel procurador Fernando Moreno Garzón, en nom i representació de Roberto Vera Roca, contra María Asunción de Haro Tovar, per la qual cosa:  
1. S'aproven les mesures definitives següents:  
1.1. L'exercici de la pàtria potestat sobre el menor R. V. D. H. serà exclusiu per al pare, Roberto Vera Roca, sota la guarda i custòdia del qual romandrà el menor.  
1.2. No s'estableix cap règim de visites a favor del progenitor no custodi, María Asunción de Haro Tovar.  
1.3. María Asunción de Haro Tovar haurà de pagar des de la data de presentació de la demanda i amb caràcter mensual, en concepte de pensió d'aliments per al seu fill R., la quantitat de 150 euros, que haurà d'ingressar en el compte que designe el pare, per endavant i dins dels cinc primers dies de cada mes.  
L'import de la pensió haurà d'actualitzar-se anualment d'acord amb les variacions que experimente l'índex de preus de consum que publica l'Institut Nacional d'Estadística o organisme que el substituïsca en un futur, produint-se la dita actualització de manera automàtica, sense necessitat de requeriment previ, i considerant, com a data inicial per a l'actualització, el mes i l'any en què es fixa, i com a data final, el mateix mes de l'any en què s'actualitza, permetent aquest càlcul l'opció «vol actualitzar una renda?» de la pàgina web de l'Institut Nacional d'Estadística.  
L'impagament de pensió anterior podrà constituir un delicte de abandó de família, previst en l'article 227 del codi penal i castigat amb pena de presó o multa.  
Ambdós progenitors han de pagar la meitat de les despeses extraordinàries del fill. És pressupòsit previ perquè un progenitor reclame a l'altre que, prèviament a realitzar-lo, llevat en supòsits d'urgència, li haja demandat el consentiment, en qualsevol manera que permeta acreditar-ho documentalment i l'haja informat del cost que implica. La falta d'oposició expressa, dins del termini de cinc dies, o l'obstaculització acreditada a la recepció de la comunicació serà equivalent a un consentiment tàcit.  
2. No condemne a costes cap de les parts.  
Contra aquesta sentència, que no és ferma, es pot interposar un recurs d'apel·lació davant de la Secció Novena de l'Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que s'haurà de preparar, si pertoca, davant d'aquest mateix Jutjat dins del termini dels cinc dies següents a la notificació (art. 455 i 457 LEC).  
L'admissió del recurs requerirà, quan es prepare aquest, que s'haja consignat la quantitat de 50 euros en el compte de dipòsits i consignacions d'aquest Jutjat (compte de Banesto número 0706 0000 02 0807 10). També pot realitzar-se la consignació mitjançant una transferència al número de compte 0030 3035 70 3320665256; caldrà indicar en la casella de selecció d'observacions el número 0706 0000 02 0807 10. Són eximits de la constitució del dipòsit per a recórrer aquells qui tinguen reconegut el dret d'assistència jurídica gratuïta (disposició addicional quinzena de la Llei Orgànica 6/1985, d'1 de juliol, del Poder Judicial).  
Aquesta és la meua sentència, de què s'ha de dur una testimoniança a les actuacions i s'ha d'enquadernar l'original, que pronuncie, mane i firme».  
Atés que es desconeix el domicili o la residència actuals de la part demandada, mitjançant la resolució de 14 de desembre de 2010, la secretària judicial, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de sentència a la demandada rebel.  
Elx, 16 de desembre de 2010.- La secretària judicial: Loreto Medina Aranda.